जकार्ता। एशियाई खेलों में शनिवार को बॉक्सर अमित पंघल ने भारत को गोल्ड मेडल दिलाया है। यह 18वें एशियाई खेलों में भारत को मिला 14वां गोल्ड मेडल है। अमित ने शानदार प्रदर्शन करते हुए 49 किलोग्राम भार वर्ग की स्पर्धा के फाइनल में 3-2 से मुकाबला जीता। इस मुकाबले में उन्होंने उज्बेकिस्तान के हसनबॉय दुसामातोव को हराया। अमित की यह कामयाबी इसलिए भी बेहद खास है क्योंकि हसनबॉय ओलिंपिक चैंपियन रह चुके हैं।